Βικτόρ Ουεμπανιαμά

Ο Βικτόρ Ουεμπανιαμά (γαλλικά: Victor Wembanyama, 4 Ιανουαρίου 2004) είναι Γάλλος, κονγκολεζικής καταγωγής, επαγγελματίας καλαθοσφαιριστής, ο οποίος αγωνίζεται ως πάουερ φόργουορντ/σέντερ για τους Σαν Αντόνιο Σπερς. Ήταν βασικό στέλεχος της εθνικής ομάδας της Γαλλίας που κατέκτησε το αργυρό μετάλλιο στους Ολυμπιακούς Αγώνες του 2024. Θεωρείται ως ένα από τα καλύτερα ταλέντα της γενιάς του.

 Επαγγελματική σταδιοδρομία 

 Ναντέρ 92 (2019-2021) 
Στις 29 Οκτωβρίου 2019, ο Ουεμπανιάμα έκανε το επαγγελματικό του ντεμπούτο για τη Ναντέρ 92, παίζοντας 31 δευτερόλεπτα εναντίον της Μπρέσια στο EuroCup. Σε ηλικία 15 ετών, εννέα μηνών και 25 ημερών, έγινε ο δεύτερος νεότερος παίκτης, μετά τον Στέφαν Πέτκοβιτς, που έπαιξε στο EuroCup. Στις 23 Σεπτεμβρίου 2020, έκανε το ντεμπούτο του στο Πρωτάθλημα Γαλλίας, κερδίζοντας ένα ριμπάουντ σε τέσσερα λεπτά εναντίον της ΖΛ Μπουρ Μπασκέτ. Στις 25 Μαΐου 2021, είχε ρεκόρ σεζόν με 14 πόντους και 10 ριμπάουντ σε μια νίκη με 99-87 επί της Ορλεάν Λουαρέ Μπασκέτ. Ο Ουεμπανιαμά ανακηρύχθηκε Καλύτερος Νέος Παίκτης του Πρωταθληματος Γαλλίας για τη σεζόν 2020–21. Επέλεξε να φύγει από τη Ναντέρ μετά το τέλος της σεζόν.

 ΑΣΒΕΛ (2021-2022) 
Στις 29 Ιουνίου 2021, ο Ουεμπανιάμα υπέγραψε τριετές συμβόλαιο με την ΑΣΒΕΛ Λυών-Βιλερμπάν.

 Μετροπολιτάν (2022-2023) 

 Σαν Αντόνιο Σπερς (2023-σήμερα) 
Στις 22 Ιουνίου 2023, ο Ουεμπανιάμα επιλέχθηκε από τους Σαν Αντόνιο Σπερς με την 1η συνολική επιλογή στο NBA Ντραφτ 2023. Έγινε ο πρώτος Γάλλος που επιλέχθηκε πρώτος συνολικά και μόλις ο δεύτερος Ευρωπαίος που το κατάφερε (μετά τον Αντρέα Μπαρνιάνι το 2006). Έγινε η τρίτη Νο 1 επιλογή στην ιστορία των Σαν Αντόνιο Σπερς, μετά τον Ντέιβιντ Ρόμπινσον και τον Τιμ Ντάνκαν.

 Εθνική ομάδα 
Ο Ουεμπανιάμα εκπροσώπησε τη Γαλλία στο Ευρωπαϊκό Πρωτάθλημα ΚU16 του 2019 στο Ούντινε της Ιταλίας. Στη νίκη με 80-78 στα προημιτελικά επί της Κροατίας, είχε 12 πόντους, 21 ριμπάουντ και οκτώ κοψίματα. Είχε κατά μέσο όρο 9 πόντους, 9,6 ριμπάουντ και 5,3 κοψίματα ανά παιχνίδι, οδηγώντας τη Γαλλία στο ασημένιο μετάλλιο και αναδείχθηκε στην Κορυφαία Ομάδα της Διοργάνωσης. Αγωνίστηκε στο Παγκόσμιο Κύπελλο Κ19 του 2021 στη Λετονία. Ο Ουεμπανιάμα είχε μέσο όρο 14 πόντους, 7,4 ριμπάουντ και 5,7 κοψίματα ανά παιχνίδι και αναδείχθηκε στην Κορυφαία Ομάδα της Διοργάνωσης, αφού οδήγησε τη Γαλλία στο ασημένιο μετάλλιο. Κατέγραψε 22 πόντους, οκτώ ριμπάουντ και οκτώ κοψίματα στην ήττα με 83-81 από τις Ηνωμένες Πολιτείες στον τελικό. Ο Ουεμπανιάμα έθεσε ρεκόρ της FIBA για τα περισσότερα κοψίματα ανά παιχνίδι σε μια διοργάνωση.

 Προσωπική ζωή 
Ο πατέρας του Ουεμπανιαμά είναι πρώην αθλητής του άλματος εις μήκος και η μητέρα του έπαιζε καλαθοσφαίριση. Η μεγαλύτερη αδερφή του, Εύα, παίζει καλαθοσφαίριση επαγγελματικά και κέρδισε το χρυσό μετάλλιο με τη Γαλλία στο Ευρωπαϊκό Πρωτάθλημα Γυναικών Κ16 του 2017 στη Γαλλία.

 Παραπομπές 

 Εξωτερικοί σύνδεσμοι 

 Προφίλ στο LNB

Κατηγορία:Γάλλοι καλαθοσφαιριστές
Κατηγορία:Σέντερ
Κατηγορία:Πάουερ φόργουορντ
Κατηγορία:Γάλλοι με καταγωγή από τη Λαϊκή Δημοκρατία του Κονγκό
Κατηγορία:Καλαθοσφαιριστές Εθνικής Γαλλίας
Κατηγορία:Καλαθοσφαιριστές στους Θερινούς Ολυμπιακούς Αγώνες 2024
Κατηγορία:Καλαθοσφαιριστές Ναντέρ 92
Κατηγορία:Καλαθοσφαιριστές Πρωταθλήματος Γαλλίας
Κατηγορία:Καλαθοσφαιριστές ΑΣΒΕΛ Βιλερμπάν
Κατηγορία:Καλαθοσφαιριστές Παρί-Λεβαλουά Μπασκέτ
Κατηγορία:Καλαθοσφαιριστές Σαν Αντόνιο Σπερς
Κατηγορία:Καλαθοσφαιριστές του NBA
Κατηγορία:Γάλλοι καλαθοσφαιριστές στο NBA
Κατηγορία:Ολυμπιονίκες της καλαθοσφαίρισης